ai4bharat/Pralekha huggingface dataset:
પર્યાવરણ અને વન મંત્રાલય
ભારતે વર્ષ 2030 સુધીમાં 50 લાખ હેક્ટર બિનઉપજાઉ જમીનને ફળદ્રુપ બનાવવાની કટિબદ્ધતા વ્યક્ત કરી
ભારત મરુથલીકરણ અટકાવવાનું નેતૃત્વ લેશે અને દુનિયાને સકારાત્મક દિશામાં દોરશેઃ કેન્દ્રીય પર્યાવરણ મંત્રી
ભારત યુએન કન્વેન્શન ટૂ કોમ્બાટ ડિઝર્ટિફિકેશન ની 14માં સંમેલન નું 2-13 સપ્ટેમ્બર, 2019 સુધી ઇન્ડિયા એક્ષ્પો સેન્ટર એન્ડ માર્ટ, ગ્રેટર નોઇડામાં આયોજન કરશે. નવી દિલ્હીમાં આ કોન્ફરન્સની જાહેરાત કરતાં કેન્દ્રીય પર્યાવરણ, વન અને આબોહવામાં પરિવર્તન મંત્રી શ્રી પ્રકાશ જાવડેકરે ફળદ્રુપ જમીનનું મરુથલીકરણ રોકવા માટેનાં ઉપાયો સૂચવ્યાં હતાં. શ્રી જાવડેકરે કહ્યું હતું કે, “ફળદ્રુપ જમીનનું મરુથલીકરણ વૈશ્વિક સમસ્યા છે, જેનાથી 250 મિલિયન લોકો અને પૃથ્વીની એક તૃતિયાંશ જમીનને અસર થઈ છે. આ સમસ્યા સામે લડવા ભારત આગામી 10 વર્ષમાં આશરે 50 લાખ હેક્ટર નિર્જન કે વેરાન થયેલી જમીનને ફળદ્રુપ જમીનમાં પરિવર્તિત કરશે. એનાથી નવી દિલ્હીનાં જાહેરનામાની જોગવાઈનો અમલ થશે, જેનો કોન્ફરન્સને અંતે સ્વીકાર થશે અને દેહરાદૂનમાં સેન્ટર ફોર એક્સલન્સ સ્થાપિત કરવામાં આવશે.”
પર્યાવરણ મંત્રીએ જમીનનાં ઉપયોગ અને જમીનનાં અસરકારક વ્યવસ્થાનની પર્યાવરણને અનુકૂળ રીત જાળવી રાખવાની સતત કટિબદ્ધતા પણ વ્યક્ત કરી હતી. શ્રી જાવડેકરે કહ્યું હતું કે, “પર્યાવરણનું રક્ષણ કરવું અને એનાં પર કોઈ નુકસાનકારક અસર ન થાય એ આપણી સહિયારી જવાબદારી અને ફરજ છે.” યુએનસીસીડી સીઓપીનાં અધ્યક્ષ તરીકે આગામી 2 વર્ષ માટે ભારતની મુખ્ય ભૂમિકા પર વધારે વિસ્તૃત જાણકારી આપતાં તેમણે કહ્યું હતું કે, “મરુથલીકરણ રોકવા સમગ્ર દુનિયા પ્રયાસરત છે અને ભારત તેનું નેતૃત્વ કરશે તથા દુનિયાને સકારાત્મક દિશા તરફ દોરશે, જેમાં અન્ય દેશોનો સહકાર પણ મળશે.”
196 દેશોનાં પ્રતિનિધિઓમાં રાષ્ટ્રીય અને સ્થાનિક સરકારોનાં પ્રતિનિધિઓ, વૈજ્ઞાનિકો, વૈશ્વિક ઉદ્યોગપતિઓ, બિનસરકારી સંસ્થાઓ, જાતિ-આધારિત સંસ્થાઓ, યુવા જૂથો, પત્રકારો તથા આસ્થા અને સામુદાયિક જૂથો તેમનાં અનુભવો રજૂ કરશે અને એકબીજા સાથે વહેંચશે તેમજ 11 દિવસની કોન્ફરન્સમાં તેમનાં લક્ષ્યાંકો હાંસલ કરવાની સમીક્ષા રજૂ કરશે.
આ સંમેલન ડિસેમ્બર, 1996માં થયું હતું. આ રિયોમાં યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ  અને કન્વેન્શન ઓન બાયોલોજિકલ ડાઇવર્સિટી  સાથે થયેલી ત્રણ સમજૂતીઓ પૈકીની એક છે. ભારતે 14 ઓક્ટોબર, 1994નાં રોજ યુએનસીસીડી સાથે સમજૂતી કરી હતી અને 17 ડિસેમ્બર, 1996નાં રોજ એને મંજૂરી આપી હતી. આ સમજૂતીનો મુખ્ય ઉદ્દેશ મરુથલીકરણ રોકવાનો તથા ગંભીર દુષ્કાળ અને/અથવા મરુથલીકરણનો અનુભવ કરતાં દેશોમાં દુષ્કાળની અસરો ઘટાડવાનો, લાંબા ગાળાની સંપૂર્ણ વ્યૂહરચનાઓ ઘડવાનો છે, જે અસરગ્રસ્ત વિસ્તારોમાં જમીનની ઉત્પાદકતા અને પુનર્વસન એમ બંને પર એકસાથે અસર કરે છે, જમીન અને જળ સંસાધનોનાં રક્ષણ અને સ્થાયી વ્યવસ્થાપન પર ધ્યાન કેન્દ્રિત કરે છે, જેનાથી જમીનની ફળદ્રુપતામાં વધારો થાય છે. એનાં પરિણામે ખાસ કરીને સામુદાયિક સ્તરે જીવનની ગુણવત્તા સુધરે છે. આ સમજૂતીમાં 197 પક્ષો શુષ્ક વિસ્તારોમાં રહેતાં લોકો માટે જીવનની ગુણવત્તા સુધારવા માટે સંયુક્તપણે કામ કરે છે, જે જમીન અને ધરતીની ઉત્પાદકતા જાળવે છે અને પુનઃસ્થાપિત કરે છે તેમજ દુષ્કાળની અસરોને ઘટાડે છે. યુએનસીસીડી ખાસ કરીને પાયાથી ટોચનાં સ્તર સુધીનાં અભિગમ પ્રત્યે કટિબદ્ધ છે, જે નિર્જનીકરણ અને જમીનની ગુણવત્તામાં ઘટાડો થતો અટકાવવા સ્થાનિક લોકોની ભાગીદારીને પ્રોત્સાહન આપે છે.
RP
(Visitor Counter : 301
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 152.96 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.69 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. રાષ્ટ્રવ્યાપી કોવિડ 19 વેક્સિનેસન 16મી જાન્યુઆરી 2021એશરૂ થયું હતું. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,52,96,00,055
|
|
બાકી ઉપલબ્ધ
|
|
19,69,01,436
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 152.96 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.69 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
પ્રધાનમંત્રીનું કાર્યાલય
પ્રધાનમંત્રી શ્રીએ શ્રી ભવાનીસિંહજીના નિધન અંગે શોક વ્યક્ત કર્યો.
પ્રધાનમંત્રી શ્રી નરેન્દ્ર મોદીએ શ્રી ભવાનીસિંહજીના નિધન પર શોક વ્યક્ત કર્યો હતો.
એક ટ્વિટમાં પ્રધાનમંત્રીએ ઉત્તરપ્રદેશ ભાજપના સહ-સંગઠન મહામંત્રી શ્રી ભવાનીસિંહજીના નિધન પર ભારે દુઃખ વ્યક્ત કર્યું હતું અને તેમના નમ્ર અને મહેનતુ સ્વભાવને યાદ કર્યો હતો. પ્રધાનમંત્રીએ શ્રી ભવાનીસિંહજીના સંગઠનમાં યોગદાન અને લોકસેવા માટેના તેમના પ્રયત્નોને પણ યાદ કર્યા હતા. શ્રી મોદીએ દિવંગત આત્માની શાંતિ માટે ભગવાનને પ્રાર્થના કરી હતી.
SD/GP
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી 24 થી 26 જૂન 2022 સુધી પુંડુચેરી અને ચેન્નાઈના ત્રણ દિવસીય પ્રવાસ પર
ડૉ. મનસુખ માંડવિયા આરોગ્ય અને ખાતર મંત્રાલયના કાર્યક્રમોની સ્થિતિ અને પ્રગતિની સમીક્ષા કરશે
કેન્દ્રીય આરોગ્ય મંત્રી મેડિકલ એન્ટોમોલોજી માં તાલીમ માટે ઇન્ટરનેશનલ સેન્ટર ઑફ એક્સેલન્સનો શિલાન્યાસ કરશે અને ઇન્ટરનેશનલ સ્કૂલ ઑફ પબ્લિક હેલ્થ, JIPMER નું ઉદ્ઘાટન કરશે
ડૉ. મનસુખ માંડવિયા ન્યુ ટેક્નોલોજી સેન્ટર, CIPETનો શિલાન્યાસ પણ કરશે
કેન્દ્રીય આરોગ્ય અને પરિવાર કલ્યાણ અને રસાયણ અને ખાતર મંત્રી, ડૉ. મનસુખ માંડવિયા 24 થી 26 જૂન, 2022 સુધી પુંડુચેરી અને ચેન્નાઈની મુલાકાત લેશે. સહયોગી ભાગીદારી અને કાર્યક્રમો અને પહેલોના કેન્દ્રીત અમલીકરણના ઉદ્દેશ્ય સાથે, કેન્દ્રીય આરોગ્ય મંત્રીની મુલાકાત સર્વગ્રાહી અભિગમ દ્વારા સ્થાયી, સ્થિતિસ્થાપક અને ટકાઉ આરોગ્ય પ્રણાલીને મજબૂત બનાવવાના પ્રયાસો પર ભાર મૂકે છે.
પુંડુચેરીમાં કેન્દ્રીય આરોગ્ય મંત્રી
રાજ્યમાં આરોગ્ય પ્રણાલીને વધુ મજબૂત કરવાના પ્રયાસરૂપે, ડૉ. મનસુખ માંડવિયા 24 જૂન, 2022ના રોજ પુંડુચેરીની મુલાકાત લેશે. પુંડુચેરી ખાતે, કેન્દ્રીય આરોગ્ય મંત્રી લેફ્ટનન્ટ ગવર્નર, મુખ્ય મંત્રી અને પુંડુચેરીના આરોગ્ય મંત્રીની ઉપસ્થિતિમાં પુંડુચેરીની મેડિકલ એન્ટોમોલોજી માં તાલીમ માટે ઇન્ટરનેશનલ સેન્ટર ઑફ એક્સેલન્સનો શિલાન્યાસ કરશે. ત્યારપછી, તેઓ VCRC ખાતે અત્યાધુનિક સુવિધાઓની મુલાકાત લેશે અને વિદ્યાર્થીઓ અને ફેકલ્ટી સભ્યો સાથે વાર્તાલાપ કરશે, જે પછી નિયામક, VCRC દ્વારા પ્રેઝન્ટેશન કરવામાં આવશે.
જવાહરલાલ ઇન્સ્ટિટ્યૂટ ઑફ પોસ્ટગ્રેજ્યુએટ મેડિકલ એજ્યુકેશન એન્ડ રિસર્ચ , ડૉ. માંડવિયા ઇન્ટરનેશનલ સ્કૂલ ઑફ પબ્લિક હેલ્થનું ઉદ્ઘાટન કરશે અને વિદ્યાર્થીઓ અને શિક્ષકો સાથે વાર્તાલાપ કરશે.
સંયુક્ત બેઠકમાં ડૉ.મનસુખ માંડવિયા આરોગ્ય મંત્રાલય અને ખાતર મંત્રાલયની પ્રવૃત્તિઓની સમીક્ષા કરશે. તેઓ હેલ્થ એન્ડ વેલનેસ સેન્ટર, કિલપુથુપટુની મુલાકાત લેવા અને ઈ-કન્સલ્ટન્સી અને ઈ-સંજીવનીની સમીક્ષા પણ કરવાના છે.
ચેન્નાઈમાં કેન્દ્રીય આરોગ્ય મંત્રી
ચેન્નાઈની મુલાકાત દરમિયાન ડૉ.મનસુખ માંડવિયા તામિલનાડુ સરકારની મુલાકાત લેશે. મલ્ટી સુપર સ્પેશિયાલિટી હોસ્પિટલ, ઓમમંડુરર જ્યાંથી તેઓ અવડીમાં CGHS વેલનેસ સેન્ટર અને લેબનો વર્ચ્યુઅલ રીતે શિલાન્યાસ કરશે. ડૉ. માંડવિયા રાજ્યમાં ઈ નેશનલ હેલ્થ મિશન ના મિશન ડિરેક્ટર સાથે બેઠક કરશે અને ત્યારબાદ NHMની સારી પ્રેક્ટિસ પર સમીક્ષા અને રજૂઆત કરશે.
ટેક્નોલોજી ટ્રાન્સફર, ઈન્ટેલેક્ચ્યુઅલ પ્રોપર્ટી  અને નોલેજ બેઝ દ્વારા નવી ટેક્નોલોજી, એપ્લીકેશન અને ઉદ્યોગસાહસિકોના હેન્ડહોલ્ડિંગને વિકસાવવા માટે પેટ્રોકેમિકલ્સના ક્ષેત્રમાં R&D ને વધુ પ્રોત્સાહન આપવા માટે, ડૉ. મનસુખ માંડવિયા ન્યૂ ટેક્નોલોજી સેન્ટરનો શિલાન્યાસ કરશે. સેન્ટ્રલ ઇન્સ્ટિટ્યૂટ ઓફ પેટ્રોકેમિકલ્સ એન્જીનિયરિંગ એન્ડ ટેક્નોલોજી , ગિન્ડી અને ત્યારબાદ સીઆઇપીઇટી ખાતે સુવિધાઓની મુલાકાત લેશે. તેઓ મદ્રાસ ફર્ટિલાઇઝર લિમિટેડ , મનાલી, અને તમિલનાડુ મેડિકલ સર્વિસ કોર્પોરેશન લિ., TNMSC, ડ્રગ વેરહાઉસ, અન્ના નગરની સુવિધાઓની પણ મુલાકાત લેવાના છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
17મી લોકસભા પૂર્વે પ્રધાનમંત્રીનાં મીડિયા નિવેદનનો મૂળપાઠ
નવી દિલ્હી, 17-06-2019
નમસ્કાર સાથીઓ!
ચૂંટણી પછી નવી લોકસભાની રચના બાદ આજે પ્રથમ સત્રનો પ્રારંભ થઈ રહ્યો છે. અનેક નવા સાથીઓનો પરિચય મેળવવાની એક અવસર છે અને જ્યારે નવા સાથી જોડાય છે, ત્યારે એમની સાથે નવો ઉમંગ, નવો ઉત્સાહ, નવા સ્વપ્નો પણ જોડાય છે. ભારતનાં લોકતંત્રની વિશેષતાઓ શું છે? તાકાત શું છે? આપણે દરેક ચૂંટણીમાં અનુભવ કરીએ છીએ. આઝાદી પછી સંસદની ચૂંટણીમાં સૌથી વધુ મતદાન, સૌથી વધુ મહિલા પ્રતિનિધિઓ ચૂંટાયા, અગાઉની સરખામણીમાં વધારે પ્રમાણમાં મહિલા મતદાતાઓનું મતદાન કરવું વગેરે અનેક વિશેષતાઓ આ ચૂંટણી ધરાવે છે. ઘણા દાયકા પછી એક સરકારને બીજી વાર સંપૂર્ણ બહુમતી સાથે અને અગાઉ કરતાં વધારે બેઠકો સાથે જનતા-જનાર્દને સેવા કરવાની તક આપી છે. ગયા પાંચ વર્ષમાં અમે અનુભવ્યું છે કે, જ્યારે સંસદની કામગીરી ચાલી છે, ત્યારે તંદુરસ્ત વાતાવરણમાં ચાલી છે અને એમાં દેશહિતમાં નિર્ણયો પણ ખૂબ સારા લેવાયા છે. એ અનુભવોને આધારે મને આશા છે કે, તમામ રાજકીય પક્ષો બહુ ઉત્તમ પ્રકારની ચર્ચા કરશે, જનહિતમાં નિર્ણયો લેશે અને જનઆકાંક્ષાઓ પૂર્ણ કરવાની દિશામાં અમે આગળ વધી રહ્યાં છીએ એનો વિશ્વાસ છે. અમે અમારી યાત્રા ‘સૌનો સાથ, સૌનો વિકાસ’ સાથે શરૂ કરી હતી, પણ દેશની જનતાએ ‘સૌનો સાથ, સૌનો વિકાસ’ની અંદર એક અદભૂત વિશ્વાસ ભરી દીધો છે અને એ વિશ્વાસને લઈને સામાન્ય માનવીની આશા-આકાંક્ષાઓને, સ્વપ્નોને પૂર્ણ કરવા માટે સંકલ્પ લઈને અમે જરૂર આગળ વધવાનો પ્રયાસ કરીશું.
લોકશાહીમાં વિપક્ષનું હોવું, વિપક્ષનું સક્રિય હોવું, વિપક્ષ શક્તિશાળી હોય એ લોકતંત્રની આવશ્યક શરત છે અને મને આશા છે કે, વિપક્ષના લોકો સંખ્યાની ચિંતા છોડી દો. દેશની જનતાએ જે સંખ્યા આપી છે, પણ અમારા માટે એમનો દરેક શબ્દ કિંમતી છે, તેમની દરેક ભાવના અમૂલ્ય છે. જ્યારે આપણે ગૃહમાં ખુરશી પર બેસીશું, સાંસદ સ્વરૂપે બેસીશું, ત્યારે પક્ષ-વિપક્ષથી વધારે નિષ્પક્ષ જુસ્સો બહુ મહત્ત્વ ધરાવે છે. મને વિશ્વાસ છે કે, આપણે પક્ષ અને વિપક્ષમાં વહેંચાવાને બદલે નિષ્પક્ષ ભાવથી જનકલ્યાણને પ્રાથમિકતા આપીને આગામી પાંચ વર્ષ માટે આ ગૃહની ગરિમાને વધારવાનો પ્રયાસ કરીશું. મને વિશ્વાસ છે કે, અગાઉની સરખામણીમાં આપણા ગૃહ વધારે પરિણામદાયી બનશે અને જનહિતનાં કામોમાં વધારે ઊર્જા, વધારે ગતિ અને વધારે સામૂહિક ચિંતનની ભાવનાની તક મળશે.
મારી તમને બધાને એવી વિનંતી પણ છે કે, ગૃહમાં ઘણાં સભ્યો બહુ ઉત્તમ વિચાર ધરાવે છે, ચર્ચાને જીવંત બનાવે છે, પણ એ વધારે રચનાત્મક હોવાથી એનો ટીઆરપી સાથે મેળ બેસતો નથી. પણ ક્યારેક-ક્યારેક ટીઆરપીથી ઉપર ઊઠીને પણ આ પ્રકારનાં સભ્યોને તક મળશે. જો કોઈ સાંસદ ગૃહમાં સરકારની ટીકાને તર્કબદ્ધ રીતે પ્રસ્તુત કરે છે અને તે વધારે લોકો સુધી પહોંચે છે, તો એનાથી લોકશાહીને બળ મળે છે. આ લોકશાહીને બળ આપવામાં તમારી પાસેથી મને બહુ અપેક્ષા છે. શરૂઆતમાં એ અપેક્ષાઓ તમે પૂરી કરશો, પણ આગામી પાંચ વર્ષ આ ભાવનાને પ્રબળ બનાવવામાં તમે સકારાત્મક ભૂમિકા ભજવી શકો છો. જો તમે સકારાત્મક ભૂમિકા ભજવશો, સકારાત્મક વિચારો પર ભાર મૂકશો, તો ગૃહમાં પણ સકારાત્મક દિશામાં કામ કરવાનું પ્રોત્સાહન બધાને મળશે. એટલે હું તમને બધાને આમંત્રણ આપું છું કે, 17મી લોકસભામાં આપણે એનવી ઊર્જા, નવા વિશ્વાસ, નવા સંકલ્પ, નવા સ્વપ્નોની સાથે મળીને આગળ ચાલીશું. દેશનાં સામાન્ય નાગરિકની આશા-આકાંક્ષાઓ પૂર્ણ કરવામાં આપણે કોઈ કચાશ નહીં રાખીએ. આ વિશ્વાસની સાથે તમારો ખૂબ-ખૂબ આભાર.
DK/NP/GP
(Visitor Counter : 178
પ્રધાનમંત્રીનું કાર્યાલય
ભારતે સૌથી વધુ ઝડપથી 10 કરોડ લોકોને કોવિડ-19 રસી આપી
ભારત દુનિયામાં સૌથી વધુ ઝડપથી 10 કરોડ લોકોને કોવિડ-19ની રસી લગાવનાર દેશ બની ગયો છે. ભારતે આ ઉપલબ્ધિ 85 દિવસમાં પ્રાપ્ત કરી જ્યારે અમેરિકાને તેમાં 89 દિવસ લાગ્યા અને ચીનને આ પડાવ સુધી પહોંચવામાં 102 દિવસ લાગ્યા.
પ્રધાનમંત્રી કાર્યાલયે એક ટ્વીટમાં અન્ય જાણકારીઓ ઉપરાંત કહ્યું, ‘તેનાથી એક સ્વસ્થ તેમજ કોવિડ-19 મુક્ત ભારત સુનિશ્ચિત કરવાના પ્રયાસોને મજબૂતી મળી છે.’
SD/GP/JD
(
મંત્રીમંડળ
મંત્રીમંડળે યુવાનો સાથે સંબંધિત બાબતોમાં સહયોગ માટે ભારત અને તાજિકિસ્તાન વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકે યુવા બાબતોનાં સહયોગ માટે ભારત અને તાજિકિસ્તાન વચ્ચે થયેલા સમજૂતી કરારને મંજૂરી આપી છે.
યુવા બાબતોમાં સહયોગને પ્રોત્સાહન આપવાનાં સંબંધમાં ભારત અને તાજિકિસ્તાન વચ્ચે એક સમજૂતી કરાર પર બંને દેશોએ 8 ઓક્ટોબર, 2018નાં રોજ દુશામ્બેમાં હસ્તાક્ષર કર્યા હતાં. યુવા બાબતો અને રમતગમત માટે તાજિકિસ્તાનમાં ભારત સરકારનાં રાજદૂત શ્રી સોમનાથ ઘોષ અને તાજિકિસ્તાન ગણરાજ્યનાં યુવા અને રમતગમત બાબતોની સમિતિનાં અધ્યક્ષ શ્રી અબ્દુલ્લોજોદા અહમત રુસ્તમે સમજૂતી કરાર પર હસ્તાક્ષર કર્યા હતાં.
સમજૂતી કરાર 5 વર્ષનાં ગાળા માટે માન્ય રહેશે. યુવા બાબતોનાં સહયોગનાં ક્ષેત્રોમાં યુવાનો, યુવા સંગઠનોનાં પ્રતિનિધિઓ અને યુવા નીતિ નિર્માણમાં સંલગ્ન સરકારી અધિકારીઓં આદાન-પ્રદાન સહિત બંને દેશોમાં યુવા બાબતો પર આયોજિત થનારા આંતરરાષ્ટ્રીય સંમેલનો અને સમારંભો માટે આમંત્રણ, મુદ્રિત સામગ્રીઓ, ફિલ્મો, અનુભવો, યુવા બાબતો પર સંશોધન અને અન્ય સૂચનાઓનાં આદાન-પ્રદાન, યુવા કેમ્પ, યુવા ઉત્સવો અને બંને દેશોમાં આયોજિત થનારા અન્ય યુવા કાર્યક્રમો સામેલ છે. આ ઉપરાંત બંને દેશોનાં નિયમો અનુરૂપ સંયુક્ત રૂપે સ્વીકૃત યુવા બાબતો પર સહયોગી કામગીરીઓ પણ આ કાર્યક્ષેત્રમાં રાખવામાં આવી છે.
સમજૂતી કરારનો ઉદ્દેશ તાજિકિસ્તાનની સાથે યુવા બાબતો પર સહયોગને પ્રોત્સાહન આપવાનો અને તેને મજબૂત બનાવવાનો છે. આ માટે બંને પક્ષો દ્વારા આયોજિત કાર્યક્રમો અને કામગીરીઓમાં ભાગ લેવા, માહિતી અને જ્ઞાનની વહેંચણી અને યુવાનોનું આદાન-પ્રદાન કરવાનું પણ સામેલ છે.
ફાયદોઃ
આ સમજૂતીથી યુવા બાબતોનાં ક્ષેત્રમાં આદાન-પ્રદાનનાં કાર્યક્રમો માટે સુવિધા થશે, જેથી યુવાનોમાં વિચારો, મૂલ્યો અને સંસ્કૃતિનાં આદાન-પ્રદાનને પ્રોત્સાહન આપવામાં મદદ મળશે તથા ભારત અને તાજિકિસ્તાન વચ્ચે મૈત્રીપૂર્ણ સંબંધો મજબૂત થશે. બંને પક્ષો વચ્ચે આ રીતે દ્વિપક્ષીય આદાન-પ્રદાન કાર્યક્રમોથી જે લાભ થશે, એનાથી જાતિ, ધર્મ અને લિંગ ઉપરાંત તમામ યુવાઓને સમાન રીતે લાભ મળશે. એનાથી યુવાનોમાં આંતરરાષ્ટ્રીય સમજણ વિકસિત થશે અને તેઓ યુવા બાબતોનાં ક્ષેત્રમાં પોતાનું જ્ઞાન અને વિશેષતાઓને પ્રોત્સાહન આપી શકશે.
J.Khunt/GP/RP
(Visitor Counter : 121
ઉપરાષ્ટ્રપતિ સચિવાલય
ઉપરાષ્ટ્રપતિએ સ્વતંત્રતા દિવસની પૂર્વ સંધ્યા પર લોકોને શુભેચ્છા પાઠવી
નવી દિલ્હી, 14-08-2017
ઉપરાષ્ટ્રપતિ શ્રી એમ. વેંકૈયા નાયડુએ સ્વતંત્રતા દિવસના શુભ અવસર પર દેશના લોકોને શુભેચ્છા પાઠવી છે. પોતાના સંદેશમાં તેમણે કહ્યું કે આપણે એ વીર સ્વતંત્રતા સેનાનિઓને નમન કરીએ છીએ જેઓના સાહસ અને બલિદાનથી દમનકારી શાસનથી આપણા દેશની સ્વતંત્રતાનો માર્ગ વિસ્તરીત થયો છે. તેમણે કહ્યું કે સ્વતંત્રતા દિવસ પર આપણે પ્રણ લઈએ કે આપણે ગરીબી, નિરક્ષતા અને ભ્રષ્ટાચારને સમાપ્ત કરી નવા ભારતનું નિર્માણ કરીશું.
ઉપરાષ્ટ્રપતિના સંદેશો મૂળપાઠ નીચે મુજબ છે :
‘સ્વતંત્રતા દિવસના અવસર પર હું દેશના લોકોને હાર્દિક શુભેચ્છા અને શુભકામનાઓ પાઠવું છું.
આ અવસર પર આપણા રાષ્ટ્ર દ્વારા હાંસલ કરાયેલ પ્રગતિ પર ગૌરવાન્વિતનો અનુભવ કરો અને આપણા એ વીર સ્વાતંત્ર્ય સેનાનીઓના સાહસ અને બલિદાનને નમન કરીએ જેમના બલિદાનથી દમનકારી શાસનથી આપણા દેશને મુક્તિ મળી.
આ સ્વતંત્રતા દિવસ પર પ્રણ લઈએ કે આપણે ગરીબી, નિરક્ષતા અને ભ્રષ્ટાચાર સમાપ્ત કરી નવા ભારતનું નિર્માણ કરીએ અને દેશા પ્રત્યેક નાગરિક માટે સમૃદ્ધિ, સમાનતા અને ગરિમાના લક્ષ્યને પ્રાપ્ત કરી રાષ્ટ્રપિતા અને અન્ય વીર સ્વતંત્ર્ય સેનાનીઓના સ્વપનોને સાકાર કરીએ.
જેમ કે ભારત દુનિયાની સૌથી ઝડપથી વધતી અર્થવ્યવસ્થાઓમાંનો એક છે, એવામાં દરેક નાગરિકે દેશના સામાજિક મૂલ્યોને કાયમ રાખતા એકતા અને અખંડિતતાને સુદૃઢ કરવી જોઈએ.”
GP/TR
(Visitor Counter : 109
માનવ સંસાધન વિકાસ મંત્રાલય
કેન્દ્રીય શિક્ષણ મંત્રીએ શિક્ષણ મંત્રાલયની વિવિધ યોજનાઓ અને કાર્યક્રમો અંગે ઉચ્ચ-સ્તરીય સમીક્ષા બેઠકની અધ્યક્ષતા કરી
કેન્દ્રીય શિક્ષણમંત્રી શ્રી રમેશ પોખરિયાલ 'નિશંકે' આજે શિક્ષણ મંત્રાલયની વિવિધ યોજનાઓ અને કાર્યક્રમો અંગે ઉચ્ચ સ્તરીય સમીક્ષા બેઠકની અધ્યક્ષતા કરી હતી. સચિવ શ્રી અમિત ખરે, સચિવ શ્રીમતી અનિતા કરવાલ અને મંત્રાલયના વરિષ્ઠ અધિકારીઓ બેઠકમાં હાજર રહ્યા હતા.
કેન્દ્રીય મંત્રી શ્રી પોખરિયાલે યુજીસીને નિર્દેશ આપ્યો કે તમામ શિષ્યવૃત્તિ, ફેલોશિપ સમયસર હસ્તાંતરિત કરવામાં આવે અને તે માટે હેલ્પલાઈન શરૂ થાય. તેમણે વિદ્યાર્થીઓની તમામ ફરિયાદોનું તાત્કાલિક નિવારણ લાવવાનો પણ નિર્દેશ આપ્યો હતો.
તકનીકી શિક્ષણ શરૂ કરવાનો અંતિમ નિર્ણય લેવામાં આવ્યો ખાસ કરીને માતૃભાષામાં શિક્ષણ આપતા એન્જિનિયરિંગના અભ્યાસક્રમો આગામી શૈક્ષણિક વર્ષથી ખોલવામાં આવશે. કેટલીક આઈઆઈટી અને એનઆઈટી એ માટે પસંદ કરવામાં આવી રહી છે.
મંત્રીશ્રીએ કહ્યું કે મંત્રાલયના તમામ અધિકારીઓ રાષ્ટ્રિય શિક્ષણ નીતિના યોગ્ય અમલીકરણની ખાતરી કરવા માટે કાર્ય કરી રહ્યા છે, જેનો લક્ષ્ય તથા હેતુ દેશમાં વિદ્યાર્થીઓના સર્વગ્રાહી વિકાસ તથા શિક્ષણ પ્રણાલીના પરિવર્તનનો છે.
એવો નિર્ણય લેવામાં આવ્યો હતો કે રાષ્ટ્રીય કસોટી એજન્સી વિવિધ બોર્ડમાં હાલના સંજોગોનું મૂલ્યાંકન કર્યા પછી સ્પર્ધાત્મક પરીક્ષાઓ માટેના અભ્યાસક્રમો બહાર પાડશે. શિક્ષણ મંત્રાલય દ્વારા વિદ્યાર્થી, વાલીઓ અને શિક્ષકો પાસેથી આગામી વર્ષે કેવી રીતે અને ક્યારે પરીક્ષાઓ લેવી તે અંગેના અભિપ્રાયો મેળવવા માટે અભિયાન શરૂ કરવામાં આવશે તેવું પણ નક્કી કરાયું હતું.
SD/GP/BT
(Visitor Counter : 205
પ્રધાનમંત્રીનું કાર્યાલય
પ્રધાનમંત્રીએ સૌથી ભારે પ્રક્ષેપણ વાહન LVM3ના સફળ પ્રક્ષેપણ પર NSIL, IN-SPACE અને ISROને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય અવકાશ એજન્સીઓ/સંસ્થાઓ જેમ કે, NSIL, IN-SPACE અને ISROને સૌથી ભારે પ્રક્ષેપણ વાહન LVM3ના સફળ પ્રક્ષેપણ બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"ગ્લોબલ કનેક્ટિવિટી માટેના 36 વનવેબ ઉપગ્રહો સાથેના આપણા સૌથી ભારે પ્રક્ષેપણ વાહન LVM3ના સફળ પ્રક્ષેપણ પર @NSIL_India @INSPACeIND @ISROને અભિનંદન. LVM3 એ આત્મનિર્ભરતાનું ઉદાહરણ રજૂ છે અને વૈશ્વિક વ્યાપારી લોન્ચ સર્વિસ માર્કેટમાં ભારતના સ્પર્ધાત્મક તેજને વધારે છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કૃષિ મંત્રાલય
ભારતીય કૃષિને આત્મનિર્ભર બનાવવામાં મહિલા ખેડૂતોનું યોગદાન મહત્ત્વનું!: શ્રી પુરુષોત્તમ રૂપાલા
મહિલાઓ વિના સંસ્કારી સમાજની કલ્પના ન થઈ શકે: શ્રી કૈલાશ ચૌધરી
ધી ઈન્ડિયન કાઉન્સિલ ઑફ એગ્રિકલ્ચરલ રિસર્ચ, નવી દિલ્હીએ આજે ‘આંતરરાષ્ટ્રીય મહિલા દિવસ-2021’ વર્ચ્યુઅલી ઉજવ્યો હતો, કેન્દ્રીય કૃષિ અને ખેડૂત કલ્યાણ રાજ્યમંત્રી શ્રી પુરુષોત્તમ રૂપાલાએ ધ્યાન ખેંચ્યું કે માનવ જીવનના વિવિધ મોરચે મહિલાઓનાં મહત્ત્વનાં યોગદાનને ઉજવવા માટે આંતરરાષ્ટ્રીય મહિલા દિવસ છે. તેમણે જીવનનાં દરેક પાસાંમાં મહિલાઓને સશક્ત બનાવવાના હેતુવાળી કેન્દ્ર સરકારની વિવિધ યોજનાઓ પર પણ પ્રકાશ પાડ્યો હતો. વિજ્ઞાન, રાજનીતિ, ઇજનેરી, ઔષધિ, કળા, રમતો, શિક્ષણ, કૃષિ અને સૈન્ય વગેરે જીવનનાં તમામ કાર્ય ક્ષેત્રમાં ‘'#Naari Shakti’ પુરુષો સાથે ખભાથી ખભા મિલાવીને કામ કરી રહી છે.
કેન્દ્રીય કૃષિ અને ખેડૂત કલ્યાણ રાજ્યમંત્રી શ્રી કૈલાશ ચૌધરીએ કહ્યું હતું કે સમાજના દરેક ક્ષેત્રમાં મહિલાઓ પહેલ કરનાર અગ્રણી થઈ છે અને ભાર મૂક્યો હતો કે કૃષિ અને ખેતીવાડી ક્ષેત્રે મહિલાઓનું યોગદાન પ્રશંસનીય છે. મંત્રીશ્રીએ જણાવ્યું હતું કે મહિલાઓનાં કઠોર પરિશ્રમથી દેશને એમનાં પર ગર્વ છે. શ્રી ચૌધરીએ પ્રધાનમંત્રીની વિવિધ મહિલા કેન્દ્રી લાભકર્તા યોજનાઓ જેવી કે ‘‘બેટી બચાવો, બેટી પઢાઓ,’ વર્ણવી હતી, આ યોજનાઓનો હેતુ મહિલાઓને વિવિધ મોરચે સન્માનનીય અને સ્વાવલંબી જીવન માટે મદદ કરીને સશક્તીકરણ કરવાનો હેતુ ધરાવે છે. મંત્રીશ્રીએ ભાર મૂક્યો હતો કે ખેડૂતોની આવક બમણી કરવાનો ઉદ્દેશ સાકાર કરવામાં મહિલાઓની ભૂમિકા અગત્યની છે.
ડૉ. ત્રિલોચન મોહપાત્રા, સચિવ  અને ડિરેક્ટર જનરલે  કહ્યું હતું કે કૃષિ ક્ષેત્રને સમૃદ્ધ કરવામાં મહિલાઓનું યોગદાન મહત્ત્વપૂર્ણ મદદ કરી રહ્યું છે. ડિરેક્ટર જનરલે કહ્યું હતું કે ખેતીવાડી અને કૃષિ ક્ષેત્રે કાઉન્સિલ મહિલા નેતૃત્વનું નિર્માણ કરવા માટે કટિબદ્ધ છે. ડૉ. મોહપાત્રાએ મહિલાઓને ભારતીય કૃષિની કરોડરજ્જુ સમાન ગણાવ્યાં હતાં.
મધ્ય પ્રદેશનાં ધારાસભ્ય શ્રીમતી અર્ચના ચિટનિસે ભાર મૂક્યો હતો કે જીવનના દરેક કાર્ય ક્ષેત્રમાં મહિલાઓ મહત્ત્વની ભૂમિકાઓ અદા કરે છે. તેમણે જણાવ્યું હતું કે મહિલાઓ સમાજની ખરી મશાલચી છે. શ્રીમતી ચિટનિસે કૃષિમાં સંકળાયેલી મહિલાઓ દેશનું ભવિષ્ય હોય, એમની પોષણ સંબંધી સલામતી સુનિશ્ચિત કરવા તરફ ધ્યાન ખેંચ્યું હતું. આવી મહિલાઓને ગુણવત્તાયુક્ત શિક્ષણ આપવા પર પણ તેમણે ભાર મૂક્યો હતો.
આ અગાઉ, આઇસીએઆરના ડેપ્યુટી ડાયરેક્ટર જનરલ , ડૉ. અશોક કુમાર સિંહે પોતાના સ્વાગત સંબોધનમાં કૃષિ પદ્ધતિઓમાં મહિલાઓનાં યોગદાનને અજેય ગણાવ્યું હતું. ડૉ. સિંહે ભાર મૂક્યો હતો કે આ વર્ષનો આંતરરાષ્ટ્રીય મહિલા દિવસનો સંયુક્ત રાષ્ટ્રોનો વિષય ‘ નેતૃત્વમાં મહિલાઓ- કોવિડ-19 વિશ્વમાં સમાન ભાવિ હાંસલ કરવું’ એ છે તેમ છતાં કાઉન્સિલે કૃષિમાં મહિલાઓની ભૂમિકાને સ્વીકારવા માટે વિષય ‘ આંતરરાષ્ટ્રીય મહિલા દિવસ- કૃષિમાં મહિલા નેતૃત્વ: ઉદ્યોગ સાહસિકતા, સમાનતા અને સશક્તિકરણ’ રાખ્યો છે.
વિવિધ મહિલાઓને કૃષિ અને ખેતીવાડીના ક્ષેત્રોમાં એમનાં અજોડ યોગદાન માટે સન્માનિત પણ કરવામાં આવી હતી. આ પ્રસંગે મહાનુભાવો દ્વારા આઇસીએઆરના વિવિધ પ્રકાશનોનું વિમોચન પણ કરવામાં આવ્યું હતું.
આ કાર્યક્રમમાં ડેપ્યુટી ડાયેક્ટર્સ જનરલ, આસિસ્ટન્ટ ડાયરેક્ટર્સ જનરલ, રાજ્ય કૃષિ યુનિવર્સિટીઓના ઉપકુલપતિઓ, કૃષિ વિજ્ઞાન કેન્દ્રો અને આઇસીએઆર સંસ્થાઓના વડાઓ વર્ચ્યુઅલી ઉપસ્થિત રહ્યા હતા.
SD/GP/JD
(Visitor Counter : 227
રેલવે મંત્રાલય
ભારતીય રેલવેએ 19 દિવસમાં “શ્રમિક સ્પેશ્યલ” ટ્રેનો દ્વારા 21.5 લાખથી વધારે પરપ્રાંતીયોનું પરિવહન કર્યું અને 1600થી વધારે “શ્રમિક સ્પેશ્યલ” ટ્રેનો દોડાવી
ભારતીય રેલવેએ પરપ્રાંતીયોને વધારે રાહત આપવા શ્રમિક ટ્રેનોની સંખ્યા બમણી કરી. આશરે 200 ટ્રેનો આજ રાત સુધીમાં દોડશે
ભારતીય રેલવે 1 જૂન, 2020થી 200 ટાઇમ ટેબલ્ડ ડેઇલ નવી ટ્રેનો શરૂ કરશે
બુકિંગ ઓનલાઇન જ થશે અને થોડા દિવસમાં શરૂ થશે. ટ્રેનો નોન એસી હશે. શીડ્યુલ અને ટ્રેનોની જાહેરાત ટૂંક સમયમાં થશે
દેશભરમાં તમામ પરપ્રાંતીયોને મોટી રાહત આપવાનું પગલું
ભારતીય રેલવેએ પરપ્રાંતીયોને વધારે રાહત આપવા શ્રમિક ટ્રેનોની સંખ્યા બમણી કરવાની યોજના બનાવી છે.
આ શ્રમિક સ્પેશ્યલ ટ્રેનો ઉપરાંત ભારતીય રેલવે 200 નવી ટાઇમ ટેબલ્ડ ટ્રેનો 1 જૂન, 2020થી શરૂ કરશે. ટૂંક સમયમાં આ ટ્રેનોના રુટ અને શીડ્યુલ જાહેર થશે.
એનું બુકિંગ ઓનલાઇન જ થશે અને થોડા દિવસોમાં એની શરૂઆત થશે.
આ ટ્રેનો નોન એસી હશે. કોઈ પણ રેલવે સ્ટેશન પર ટિકિટનું વેચાણ નહીં થાય અને સંભવિત પ્રવાસીઓને ટિકિટ ખરીદવા રેલવે સ્ટેશન આવવાનું નથી.
ભારતીય રેલવેએ પરપ્રાંતીયોને ગભરાઈ ન જવાની અપીલ કરી છે. આ સુનિશ્ચિત કરવા પ્રયાસો થઈ રહ્યાં છે કે, તમામ પરપ્રાંતીયો વહેલામાં વહેલી તકે તેમના ગૃહરાજ્યમાં પરત ફરી શકે.
વળી આ પ્રકારનાં પ્રયાસો પણ કરવામાં આવશે કે તેમને તેમના હાલના લોકેશનની નજીક મેઇન લાઇન પર રેલવે સ્ટેશન હેડમાંથી ટ્રેનમાં પ્રવાસ કરવાની સુવિધા મળે.
રેલવેએ રાજ્ય સરકારોને એવા પરપ્રાંતીયોને ઓળખવા અને એમનું લોકેશન શોધવા જણાવ્યું છે, જેમણે તેમના ગૃહરાજ્યોની દિશામાં રોડ પર ચાલવાનું શરૂ કર્યું છે. રેલવેએ રાજ્ય સરકારોને આ પ્રકારનાં પરપ્રાંતીયોને નજીકનાં જિલ્લા હેડક્વાર્ટરમાં તેમની નોંધણી કરાવ્યા પછી નજીકની મેઇન લાઇન રેલવે સ્ટેશન સુધી મૂકવાની અને આ પ્રવાસીઓની યાદી રેલવે ઓથોરિટીને આપવાનું જણાવ્યું છે, જેથી શ્રમિક સ્પેશ્યલો દ્વારા વધુ પ્રવાસ માટેની વ્યવસ્થા થઈ શકશે.
19 દિવસમાં “શ્રમિક સ્પેશ્યલ” ટ્રેનો દ્વારા 21.5 લાખ પરપ્રાંતીયોએ તેમના ગૃહરાજ્યો તરફ પ્રયાણ કર્યું છે અને 19 મે સુધી 1600થી વધારે “શ્રમિક સ્પેશ્યલ” ટ્રેનો ઓપરેટ થઈ છે.
SD/GP
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 162.97 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 13.42 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,62,97,18,725
|
|
બાકી ઉપલબ્ધ
|
|
13,42,75,821
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 162.97 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 13.42 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રી શ્રી 9મી જૂને પ્રગતિ મેદાન ખાતે બાયોટેક સ્ટાર્ટઅપ એક્સ્પો-2022નું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 9મી જૂને સવારે 10:30 વાગ્યે નવી દિલ્હીના પ્રગતિ મેદાન ખાતે બાયોટેક સ્ટાર્ટઅપ એક્સ્પો - 2022નું ઉદ્ઘાટન કરશે. આ પ્રસંગે તેઓ સંબોધન કરશે.
બાયોટેક સ્ટાર્ટઅપ એક્સ્પો - 2022નું 9મી અને 10મી જૂન એમ બે દિવસ આયોજન કરવામાં આવ્યું છે. તેનું આયોજન ડિપાર્ટમેન્ટ ઓફ બાયોટેક્નોલોજી અને બાયોટેકનોલોજી ઇન્ડસ્ટ્રી રિસર્ચ આસિસ્ટન્સ કાઉન્સિલ  દ્વારા કરવામાં આવી રહ્યું છે. BIRACની સ્થાપનાના 10 વર્ષ પૂર્ણ થવા નિમિત્તે આ આયોજન કરવામાં આવ્યું છે. એક્સ્પોની થીમ ‘બાયોટેક સ્ટાર્ટઅપ ઈનોવેશન્સઃ ટુવર્ડ્સ આત્મનિર્ભર ભારત’ છે.
આ એક્સ્પો ઉદ્યોગસાહસિકો, રોકાણકારો, ઉદ્યોગના અગ્રણીઓ, વૈજ્ઞાનિકો, સંશોધકો, બાયો-ઇન્ક્યુબેટર્સ, ઉત્પાદકો, નિયમનકારો, સરકારી અધિકારીઓ વગેરેને જોડવા માટે એક પ્લેટફોર્મ તરીકે કામ કરશે. એક્સ્પોમાં લગભગ 300 સ્ટોલ ઉભા કરવામાં આવશે, જેમાં આરોગ્યસંભાળ, જીનોમિક્સ, બાયોફાર્મા, કૃષિ, ઔદ્યોગિક બાયોટેકનોલોજી, વેસ્ટ-ટુ-વેલ્યુ, સ્વચ્છ ઊર્જા જેવા વિવિધ ક્ષેત્રોમાં બાયોટેકનોલોજીની ઉપયોગિતાનું પ્રદર્શન કરાશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(